section_heading: Šizma
paragraph_text: Njegovo stupanje na mjesto patrijarha označava početak šizme od 451. godine između koptske crkve i grčkih pravoslavnih patrijarha Aleksandrije koja nikada nije bila u potpunosti razriješena a koja je doživjela kulminaciju 536. godine kada se se dvije crkve definitivno razdvojile. Budući da je aleksandrijska crkva bila uglavnom antikalcedonska, nasilno se suprotstavila svrgavanju patrijarha Dioskura koji je također bio antikalcedonskih uvjerenja, kako bi na njegovo mjesto došao kalcedonac Proterije. Konačno, 457. godine, antikalcedonska struja u Aleksandriji je izabrala Timoteja Eilurosa kao patrijarha Aleksandrije, te se na taj način suprotstavila Proteriju, kojega je nakon toga do smrti mučila koptska rulja. (Evagrius Scholasticus, 2, 8).